|  |
| --- |
| logo-01a-boja |

|  |  |
| --- | --- |
|  |  |

# **Uputa za popunjavanje**

# **zahtjeva za kredit po modelu podjele rizika**

# **financijsko restrukturiranje**

Ova uputa sadrži pojašnjenja očekivanog sadržaja pojedinih dijelova zahtjeva za kreditiranje po modelu podjele rizika prema programu Financijsko restrukturiranje.

# **IZVOR UKUPNOG KREDITA -**  navesti izvor/-e za ukupan kredit: HBORili HBOR i poslovna banka*.*

# **I. klijent**

**VELIČINA** - mikro, mali, srednji ili veliki:

mikro-poduzetnik ima manje od 10 zaposlenih te godišnji promet (ukupni prihod) i/ili godišnju bilancu do 2 milijuna EUR-a;

mali poduzetnik ima manje od 50 zaposlenih te godišnji promet (ukupni prihod) i/ili godišnju bilancu do 10 milijuna EUR-a;

srednji poduzetnik ima manje od 250 zaposlenih te godišnji promet (ukupni prihod) 50 milijuna EUR i/ili god. bilancu do 43 mil. EUR;

pri čemu se u obzir uzimaju podaci koji se odnose na zadnje odobreno računovodstveno razdoblje, izračunati na godišnjoj razini. Iznos prometa uzima se bez PDV-a i drugih neizravnih poreza.

Kod određivanja veličine poduzetnika uzimaju se u obzir uzimaju i ostali kriteriji o neovisnosti i povezanosti poduzetnika navedeni u Programu dodjele državnih potpora HBOR-a - Privitak II Definicija MSP, koji je dostupan na: <http://www.hbor.hr/Sec1380>.

**BROJ ZAPOSLENIH** - broj zaposlenih u trenutku podnošenja zahtjeva za kredit pri čemu se u obzir uzimaju podaci temeljem zadnjih odobrenih financijskih izvješća.

**BROJ ZAPOSlenih KONSOLIDIRANO** - ako klijent pripada grupi za konsolidaciju financijskih izvješća.

**OSNOVNA DJELATNOST** - šifra i naziv djelatnosti sukladno Nacionalnoj klasifikaciji djelatnosti (NKD) iz 2007. godine.

**struktura vlasništva** - naziv osnivača/vlasnika s postotkom vlasništva, navesti vlasnike s više od 10% vlasničkog udjela, a ostale vlasnike iskazati skupno s postotkom vlasništva za cijelu skupinu.

**povezane osobe** - navesti nazive povezanih osoba, vrstu veze i udjele u vlasništvu.

**MB/MBO** - matični broj za pravne osobe/matični broj obrtnika za obrte.

**MIBPG** - matični identifikacijski broj poljoprivrednih gospodarstava za OPG.

# **ii. Kredit**

**IZNOS UKUPNOG KREDITA** - navesti iznos ukupnog kredita bez obzira na izvor kredita.

U nastavku ukupan kredit iskazati odvojeno, u iznosima i u postocima u odnosu na ukupan kredit, kao:

A) TRAŽENI KREDIT IZ IZVORA HBOR-a

B) KREDIT IZ IZVORA POSLOVNE BANKE

**NAMJENA KREDITA** – kratko u nekoliko riječi navesti namjenu ukupnog kredita.

Uvjeti ukupnog kredita sukladno programu kreditiranja prema kojemu se podnosi zahtjev:

**ROK KORIŠTENJA** - datum u pravilu zadnji u mjesecu.

**ROK OTPLATE S POČEKOM** - vrijeme u godinama/mjesecima, uključujući poček.

**POČEK** - vrijeme u godinama/mjesecima.

**DINAMIKA OTPLATE KAMATE/GLAVNICE/KAMATNA STOPA**  - sukladno programu kreditiranja.

# **iiI. POSLOVANJE**

**KRATKI OPIS POSLOVANJA** - opis djelatnosti, glavni proizvod ili usluga, povijest, tržišni položaj i ostali ključni podaci o poslovanju klijenta. Navesti razloge za restrukturiranje.

# **iv. PLAN ULAGANJA**

**NAMJENA ULAGANJA/KREDITA** - opisno i u iznosima navesti koje obveze će se podmirivati iz kreditnih sredstava HBOR-a te uvjete kredita ukoliko se isti zatvaraju iz sredstava traženog kredita HBOR-a

# **v. ostali podaci o kreditu**

**VRSTA I OSNOVNI PODACI O INSTRUMENTIMA OSIGURANJA UKUPNOG KREDITA**

Navesti instrumente osiguranja klijenta za:

IZRAVNI KREDIT HBOR-a - navesti mjenice (broj komada) I zadužnice (broj komada i iznos)

KREDIT POSLOVNE BANKE ili KREDIT HBOR-a PUTEM POSLOVNE BANKE - navesti mjenice (broj komada) i zadužnice (broj komada i iznos).

U nastavku navesti podatke o osiguranju imovinom i/ili drugim instrumentima osiguranja za ukupan iznos kredita. Za nekretnine naznačiti: vrstu nekretnine, procijenjenu vrijednost, k.o. i z.k.u. te k.č.br. i red upisa hipoteke. Za pokretnine naznačiti: vrstu pokretnine te procijenjenu/nabavnu vrijednost. Navesti osnovne podatke o ostalim ponuđenim instrumentima osiguranja.

\*\*\*

**Napomena:** ostali ključni podaci poslovne banke o klijentu, povezanim osobama, tržišnom položaju, usklađenosti devizne pozicije, životopis osoba u upravljačkoj strukturi koji nisu sadržani u zahtjevu za kredit ili nisu u cijelosti sadržani u zahtjevu za kredit, poslovna banka dostavlja kao posebne podatke/dokumente.